CELEX: 32018R2033
Language: el
Date: 2018-10-18 00:00:00
Title: Κατ' εξουσιοδότηση κανονισμός (ΕΕ) 2018/2033 της Επιτροπής, της 18ης Οκτωβρίου 2018, για τη θέσπιση σχεδίου απορρίψεων για ορισμένους τύπους βενθοπελαγικής αλιείας στα Νοτιοδυτικά Ύδατα για την περίοδο 2019-2021

21.12.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 327/1
               
            
         ΚΑΤ' ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) 2018/2033 ΤΗΣ ΕΠΙΤΡΟΠΗΣ
         της 18ης Οκτωβρίου 2018
         για τη θέσπιση σχεδίου απορρίψεων για ορισμένους τύπους βενθοπελαγικής αλιείας στα Νοτιοδυτικά Ύδατα για την περίοδο 2019-2021
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2013, σχετικά με την κοινή αλιευτική πολιτική, την τροποποίηση των κανονισμών του Συμβουλίου (ΕΚ) αριθ. 1954/2003 και (ΕΚ) αριθ. 1224/2009 και την κατάργηση των κανονισμών του Συμβουλίου (ΕΚ) αριθ. 2371/2002 και (ΕΚ) αριθ. 639/2004 και της απόφασης 2004/585/ΕΚ του Συμβουλίου (1), και ιδίως το άρθρο 15 παράγραφος 6 και το άρθρο 18 παράγραφοι 1 και 3,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΕ) αριθ. 1380/2013 αποσκοπεί στην προοδευτική εξάλειψη των απορρίψεων σε όλους τους τύπους αλιείας της Ένωσης, μέσω της θέσπισης υποχρέωσης εκφόρτωσης για τα αλιεύματα ειδών που υπόκεινται σε όρια αλιευμάτων.
                  
               
                     (2)
                  
                  
                     Το άρθρο 15 παράγραφος 6 του κανονισμού (ΕΕ) αριθ. 1380/2013 εξουσιοδοτεί την Επιτροπή να εγκρίνει σχέδια απορρίψεων μέσω κατ' εξουσιοδότηση πράξεων για αρχική περίοδο που δεν υπερβαίνει τα τρία έτη, με δυνατότητα ανανέωσης για περαιτέρω συνολική περίοδο τριών ετών, με βάση κοινές συστάσεις από τα κράτη μέλη, σε συνεννόηση με τα οικεία γνωμοδοτικά συμβούλια.
                  
               
                     (3)
                  
                  
                     Το Βέλγιο, η Ισπανία, η Γαλλία, οι Κάτω Χώρες και η Πορτογαλία έχουν άμεσο συμφέρον στη διαχείριση της αλιείας στα Νοτιοδυτικά Ύδατα. Με τον κατ' εξουσιοδότηση κανονισμό (ΕΕ) 2015/2439 (2) η Επιτροπή θέσπισε σχέδιο απορρίψεων για ορισμένους τύπους βενθοπελαγικής αλιείας στα Νοτιοδυτικά Ύδατα για την περίοδο 2016-2018. Ο εν λόγω κανονισμός καταργήθηκε και αντικαταστάθηκε από τον κατ' εξουσιοδότηση κανονισμό (ΕΕ) 2016/2374 (3), κατόπιν κοινής σύστασης που υπέβαλαν το Βέλγιο, η Ισπανία, η Γαλλία, οι Κάτω Χώρες και η Πορτογαλία το 2016. Ο κατ' εξουσιοδότηση κανονισμός (ΕΕ) 2016/2374 τροποποιήθηκε με τον κατ' εξουσιοδότηση κανονισμό (ΕΕ) 2018/44 της Επιτροπής (4).
                  
               
                     (4)
                  
                  
                     Στις 31 Μαΐου 2018 το Βέλγιο, η Ισπανία, η Γαλλία, οι Κάτω Χώρες και η Πορτογαλία υπέβαλαν νέα κοινή σύσταση στην Επιτροπή κατόπιν διαβούλευσης με το Γνωμοδοτικό Συμβούλιο Νοτιοδυτικών Υδάτων. Οι επιστημονικές γνωμοδοτήσεις των αρμόδιων επιστημονικών οργάνων εξετάστηκαν από την επιστημονική, τεχνική και οικονομική επιτροπή αλιείας (ΕΤΟΕΑ) (5). Στις 11 Σεπτεμβρίου 2018 πραγματοποιήθηκε συνεδρίαση της ομάδας εμπειρογνωμόνων στην οποία συμμετείχαν εκπρόσωποι των 28 κρατών μελών, η Επιτροπή και το Ευρωπαϊκό Κοινοβούλιο ως παρατηρητής, κατά τη διάρκεια της οποίας συζητήθηκαν τα εν λόγω μέτρα.
                  
               
                     (5)
                  
                  
                     Ο κατ' εξουσιοδότηση κανονισμός (ΕΕ) 2016/2374 περιλάμβανε εξαίρεση από την υποχρέωση εκφόρτωσης για την καραβίδα που αλιεύεται με τράτες βυθού στις υποπεριοχές 8 και 9 του Διεθνούς Συμβουλίου για την Εξερεύνηση των Θαλασσών (ICES), καθώς σύμφωνα με τα υπάρχοντα επιστημονικά στοιχεία τα ποσοστά επιβίωσης πιθανώς είναι υψηλά, λαμβανομένων υπόψη των χαρακτηριστικών των εργαλείων με τα οποία αλιεύεται αυτό το είδος, των αλιευτικών πρακτικών και του οικοσυστήματος. Η ΕΤΟΕΑ, στην αξιολόγησή της (6), κατέληξε στο συμπέρασμα ότι τα πλέον πρόσφατα πειράματα και οι μελέτες που ολοκληρώθηκαν την περίοδο 2016-2018 καταδεικνύουν ποσοστά επιβίωσης στο εύρος του ποσοστού επιβίωσης που παρατηρήθηκε στις προηγούμενες εργασίες. Συνεπώς, δεδομένου ότι οι συνθήκες δεν έχουν αλλάξει, η εν λόγω εξαίρεση που συνδέεται με τα ποσοστά επιβίωσης θα πρέπει να διατηρηθεί στο σχέδιο απορρίψεων βενθοπελαγικών ειδών στα Νοτιοδυτικά Ύδατα για την περίοδο 2019-2021.
                  
               
                     (6)
                  
                  
                     Όσον αφορά τα σελάχια που αλιεύονται με κάθε είδους εργαλείο στις υποπεριοχές ICES 8 και 9, δεν διατίθενται λεπτομερή επιστημονικά στοιχεία σχετικά με τα ποσοστά επιβίωσης για όλα τα τμήματα και τους συνδυασμούς στόλων για τα οποία εφαρμόζεται η εξαίρεση. Ωστόσο, εκτός από λίγες εξαιρέσεις, τα ποσοστά επιβίωσης θεωρούνται σε γενικές γραμμές υψηλά, απαιτούνται όμως περαιτέρω λεπτομέρειες. Για τη συλλογή των συγκεκριμένων στοιχείων θα πρέπει να συνεχιστεί η αλιεία και, στο πλαίσιο αυτό, η Επιτροπή θεωρεί ότι θα πρέπει να χορηγηθεί εξαίρεση, πλην όμως τα κράτη μέλη θα πρέπει να έχουν την υποχρέωση να υποβάλλουν συναφή στοιχεία τα οποία θα επιτρέπουν στην ΕΤΟΕΑ να αξιολογεί πλήρως την αιτιολόγηση και στην Επιτροπή να διενεργεί επανεξέταση. Τα κράτη μέλη που έχουν άμεσο διαχειριστικό συμφέρον θα πρέπει να υποβάλλουν το συντομότερο δυνατόν, έως τις 31 Μαΐου κάθε έτους: α) χάρτη πορείας που έχει καταρτιστεί με στόχο την αύξηση του ποσοστού επιβίωσης και την κάλυψη των κενών στα δεδομένα που εντοπίζονται από την ΕΤΟΕΑ, ο οποίος θα αξιολογείται ετησίως από την ΕΤΟΕΑ, β) ετήσιες εκθέσεις σχετικά με την πρόοδο των προγραμμάτων για την αύξηση των ποσοστών επιβίωσης και τυχόν τροποποιήσεις ή προσαρμογές που επέρχονται σε αυτά.
                  
               
                     (7)
                  
                  
                     Κατά την εξέταση των ποσοστών επιβίωσης των σελαχιών, διαπιστώθηκε ότι το σελάχι κούκος (Leucoraja naevus) έχει σημαντικά χαμηλότερο ποσοστό επιβίωσης σε σύγκριση με άλλα είδη και ότι οι συναφείς επιστημονικές γνώσεις είναι λιγότερο εμπεριστατωμένες. Ωστόσο, ο συνολικός αποκλεισμός του συγκεκριμένου είδους από την εξαίρεση θα αποτρέψει την αλιεία και τη συνεχή και ακριβή συλλογή δεδομένων. Ως εκ τούτου, η Επιτροπή θεωρεί ότι η εν λόγω εξαίρεση θα πρέπει να χορηγηθεί μόνο για 1 έτος και ότι θα πρέπει να καταρτιστούν επειγόντως νέες μελέτες και μέτρα για τη βελτίωση του ποσοστού επιβίωσης και να υποβληθούν στην ΕΤΟΕΑ για αξιολόγηση το συντομότερο δυνατόν, έως τις 31 Μαΐου 2019.
                  
               
                     (8)
                  
                  
                     Η νέα κοινή σύσταση προτείνει επίσης εξαίρεση που συνδέεται με τα ποσοστά επιβίωσης όσον αφορά το πελαγίσιο λυθρίνι που αλιεύεται με το αλιευτικό εργαλείο μικρής κλίμακας «voracera» στη διαίρεση ICES 9a. Τα κράτη μέλη υπέβαλαν επιστημονικά στοιχεία που αποδεικνύουν τα ποσοστά επιβίωσης του πελαγίσιου λυθρινιού που απορρίπτεται. Από τα στοιχεία που υποβλήθηκαν στην ΕΤΟΕΑ προέκυψε το συμπέρασμα ότι η εξαίρεση τεκμηριώνεται επαρκώς. Συνεπώς, η ως άνω εξαίρεση θα πρέπει να περιληφθεί στο νέο σχέδιο απορρίψεων για τα έτη 2019-2021.
                  
               
                     (9)
                  
                  
                     Η νέα κοινή σύσταση προτείνει επίσης εξαίρεση που συνδέεται με τα ποσοστά επιβίωσης όσον αφορά το πελαγίσιο λυθρίνι που αλιεύεται με αγκίστρια και πετονιές στην υποπεριοχή ICES 10. Τα κράτη μέλη παρείχαν επιστημονικά στοιχεία που αποδεικνύουν τα ποσοστά επιβίωσης του πελαγίσιου λυθρινιού στον συγκεκριμένο τύπο αλιείας. Από τα στοιχεία που υποβλήθηκαν στην ΕΤΟΕΑ προέκυψε το συμπέρασμα ότι η εξαίρεση τεκμηριώνεται επαρκώς. Συνεπώς, η ως άνω εξαίρεση θα πρέπει να περιληφθεί στο νέο σχέδιο απορρίψεων για τα έτη 2019-2021.
                  
               
                     (10)
                  
                  
                     Ο κατ' εξουσιοδότηση κανονισμός (ΕΕ) 2016/2374 περιλάμβανε εξαιρέσεις de minimis από την υποχρέωση εκφόρτωσης δυνάμει του άρθρου 15 παράγραφος 5 στοιχείο γ) του κανονισμού (ΕΕ) αριθ. 1380/2013 για τη γλώσσα που αλιεύεται με δοκότρατες και τράτες βυθού στις διαιρέσεις ICES 8a και 8b, και για τη γλώσσα που αλιεύεται με μανωμένα δίχτυα και απλάδια στις διαιρέσεις ICES 8a και 8b. Η ΕΤΟΕΑ εξέτασε τα στοιχεία που υπέβαλαν τα κράτη μέλη για τις εν λόγω εξαιρέσεις στη νέα κοινή σύσταση (7) και κατέληξε στο συμπέρασμα ότι η κοινή σύσταση περιλάμβανε αιτιολογημένα επιχειρήματα σχετικά με τη δυσκολία βελτίωσης της επιλεκτικότητας, σε συνδυασμό με το δυσανάλογο κόστος διαχείρισης των ανεπιθύμητων αλιευμάτων. Συνεπώς, δεδομένου ότι οι συνθήκες δεν έχουν αλλάξει, οι εξαιρέσεις de minimis θα πρέπει να διατηρηθούν στο σχέδιο απορρίψεων βενθοπελαγικών ειδών στα Νοτιοδυτικά Ύδατα για την περίοδο 2019-2021.
                  
               
                     (11)
                  
                  
                     Ο κατ' εξουσιοδότηση κανονισμός (ΕΕ) 2016/2374 περιλάμβανε εξαίρεση de minimis από την υποχρέωση εκφόρτωσης δυνάμει του άρθρου 15 παράγραφος 5 στοιχείο γ) του κανονισμού (ΕΕ) αριθ. 1380/2013 για τον μπακαλιάρο μερλούκιο που αλιεύεται με τράτες και γρίπους στις υποπεριοχές ICES 8 και 9. Τα στοιχεία που υπέβαλαν τα κράτη μέλη για τη συγκεκριμένη εξαίρεση εξετάστηκαν από την ΕΤΟΕΑ, η οποία απεφάνθη (8) ότι πρέπει να πραγματοποιηθούν περισσότερες δοκιμές προκειμένου να αξιολογηθεί η βελτίωση της επιλεκτικότητας. Για τη συλλογή των συγκεκριμένων στοιχείων θα πρέπει να συνεχιστεί η αλιεία και, στο πλαίσιο αυτό, η Επιτροπή θεωρεί ότι θα πρέπει να χορηγηθεί προσωρινά εξαίρεση, πλην όμως τα κράτη μέλη θα πρέπει να έχουν την υποχρέωση να υποβάλουν συναφή στοιχεία τα οποία θα δώσουν τη δυνατότητα στην ΕΤΟΕΑ να αξιολογήσει πλήρως την αιτιολόγηση και στην Επιτροπή να διενεργήσει επανεξέταση. Ως εκ τούτου, η εξαίρεση de minimis θα πρέπει να χορηγηθεί προσωρινά έως τις 31 Δεκεμβρίου 2019. Τα ενδιαφερόμενα κράτη μέλη θα πρέπει να προβούν σε επιπλέον δοκιμές και να παράσχουν πληροφορίες το συντομότερο δυνατόν, έως τις 31 Μαΐου 2019, για την αξιολόγηση της ΕΤΟΕΑ.
                  
               
                     (12)
                  
                  
                     Η νέα κοινή σύσταση περιλαμβάνει νέες εξαιρέσεις de minimis για τα ακόλουθα είδη:
                     
                                 —
                              
                              
                                 μπερυτσίδα που αλιεύεται με αγκίστρια και πετονιές στην υποπεριοχή ICES 10,
                              
                           
                                 —
                              
                              
                                 σαλούβαρδος που αλιεύεται με αγκίστρια και πετονιές στην υποπεριοχή ICES 10,
                              
                           
                                 —
                              
                              
                                 σαυρίδι που αλιεύεται με τράτες και γρίπους στις υποπεριοχές ICES 8 και 9,
                              
                           
                                 —
                              
                              
                                 σαυρίδι που αλιεύεται με απλάδια στις υποπεριοχές ICES 8, 9 και 10 και στις περιοχές 34.1.1, 34.1.2 και 34.2.0 της Επιτροπής Αλιείας του Κεντροανατολικού Ατλαντικού (CECAF),
                              
                           
                                 —
                              
                              
                                 σκουμπρί που αλιεύεται με τράτες και γρίπους στις υποπεριοχές ICES 8 και 9,
                              
                           
                                 —
                              
                              
                                 σκουμπρί που αλιεύεται με απλάδια στις υποπεριοχές ICES 8, 9 και 10 και στις περιοχές CECAF 34.1.1, 34.1.2 και 34.2.0,
                              
                           
                                 —
                              
                              
                                 γαύρος που αλιεύεται με τράτες και γρίπους στις υποπεριοχές ICES 8 και 9,
                              
                           
                                 —
                              
                              
                                 βασιλάκης που αλιεύεται με τράτες και γρίπους στις υποπεριοχές ICES 8 και 9,
                              
                           
                                 —
                              
                              
                                 ζαγκέτα που αλιεύεται με τράτες και γρίπους στις υποπεριοχές ICES 8 και 9,
                              
                           
                                 —
                              
                              
                                 ζαγκέτα που αλιεύεται με απλάδια στις υποπεριοχές ICES 8 και 9,
                              
                           
                                 —
                              
                              
                                 ευρωπαϊκή χωματίδα που αλιεύεται με τράτες και γρίπους στις υποπεριοχές ICES 8 και 9,
                              
                           
                                 —
                              
                              
                                 ευρωπαϊκή χωματίδα που αλιεύεται με απλάδια στις υποπεριοχές ICES 8 και 9,
                              
                           
                                 —
                              
                              
                                 πεσκαντρίτσα που αλιεύεται με τράτες και γρίπους στις υποπεριοχές ICES 8 και 9,
                              
                           
                                 —
                              
                              
                                 πεσκαντρίτσα που αλιεύεται με απλάδια στις υποπεριοχές ICES 8 και 9,
                              
                           
                                 —
                              
                              
                                 νταούκι Ατλαντικού που αλιεύεται με τράτες και γρίπους στις υποπεριοχές ICES 8 και 9,
                              
                           
                                 —
                              
                              
                                 νταούκι Ατλαντικού που αλιεύεται με απλάδια στις υποπεριοχές ICES 8 και 9,
                              
                           
                                 —
                              
                              
                                 κίτρινος μπακαλιάρος που αλιεύεται με τράτες και γρίπους στις υποπεριοχές ICES 8 και 9,
                              
                           
                                 —
                              
                              
                                 κίτρινος μπακαλιάρος που αλιεύεται με απλάδια στις υποπεριοχές ICES 8 και 9,
                              
                           
                                 —
                              
                              
                                 σαλούβαρδος που αλιεύεται με τράτες και γρίπους στην υποπεριοχή ICES 9a,
                              
                           
                                 —
                              
                              
                                 πελαγίσιο λυθρίνι που αλιεύεται με τράτες και γρίπους στην υποπεριοχή ICES 9a,
                              
                           
                                 —
                              
                              
                                 γλώσσα που αλιεύεται με τράτες και γρίπους στην υποπεριοχή ICES 9a.
                              
                           
               
                     (13)
                  
                  
                     Τα κράτη μέλη παρείχαν πληροφορίες για τις εξαιρέσεις de minimis που αφορούν τη μπερυτσίδα και τον σαλούβαρδο που αλιεύονται με αγκίστρια και πετονιές στην υποπεριοχή ICES 10. Η ΕΤΟΕΑ εξέτασε τα εν λόγω στοιχεία και κατέληξε στο συμπέρασμα ότι οι υποβληθείσες πληροφορίες περιλάμβαναν αιτιολογημένα επιχειρήματα που αποδεικνύουν τη δυσκολία περαιτέρω βελτίωσης της επιλεκτικότητας ή το γεγονός ότι συνεπάγεται δυσανάλογο κόστος διαχείρισης των ανεπιθύμητων αλιευμάτων. Είναι, συνεπώς, σκόπιμο να περιληφθούν οι ως άνω εξαιρέσεις de minimis στο νέο σχέδιο απορρίψεων για την περίοδο 2019-2021.
                  
               
                     (14)
                  
                  
                     Οι πληροφορίες που υπέβαλαν τα κράτη μέλη πρέπει να συμπληρωθούν όσον αφορά τις εξαιρέσεις de minimis για τα ακόλουθα είδη μεμονωμένα:
                     
                                 —
                              
                              
                                 σαυρίδι, σκουμπρί, γαύρος, βασιλάκης, ζαγκέτα, ευρωπαϊκή χωματίδα, πεσκαντρίτσα, νταούκι Ατλαντικού, κίτρινος μπακαλιάρος που αλιεύονται με τράτες και γρίπους στις υποπεριοχές ICES 8 και 9·
                              
                           
                                 —
                              
                              
                                 ζαγκέτα, ευρωπαϊκή χωματίδα, πεσκαντρίτσα, νταούκι Ατλαντικού και κίτρινος μπακαλιάρος που αλιεύονται με απλάδια στις υποπεριοχές ICES 8 και 9·
                              
                           
                                 —
                              
                              
                                 σαυρίδι και σκουμπρί που αλιεύονται με απλάδια στις υποπεριοχές ICES 8, 9 και 10 και στις περιοχές CECAF 34.1.1, 34.1.2 και 34.2.0· και
                              
                           
                                 —
                              
                              
                                 σαλούβαρδος, πελαγίσιο λυθρίνι και γλώσσα που αλιεύονται με τράτες και γρίπους στη διαίρεση ICES 9a.
                              
                           Υπό αυτές τις συνθήκες, οι συγκεκριμένες μεμονωμένες εξαιρέσεις για κάθε είδος θα πρέπει να περιοριστούν σε 1 έτος και τα κράτη μέλη θα πρέπει να έχουν την υποχρέωση να υποβάλουν συναφή στοιχεία τα οποία θα δώσουν τη δυνατότητα στην ΕΤΟΕΑ να αξιολογήσει πλήρως την αιτιολόγηση και στην Επιτροπή να διενεργήσει επανεξέταση. Οι εν λόγω εξαιρέσεις de minimis θα πρέπει να χορηγηθούν προσωρινά έως τις 31 Δεκεμβρίου 2019. Τα ενδιαφερόμενα κράτη μέλη θα πρέπει να προβούν σε επιπλέον δοκιμές και να παράσχουν πληροφορίες το συντομότερο δυνατόν, έως τις 31 Μαΐου 2019, για αξιολόγηση από την ΕΤΟΕΑ.
                  
               
                     (15)
                  
                  
                     Για να διασφαλιστούν αξιόπιστες εκτιμήσεις όσον αφορά τα επίπεδα απορρίψεων με σκοπό τον καθορισμό των συνολικών επιτρεπόμενων αλιευμάτων (TAC), τα κράτη μέλη, στις περιπτώσεις που η εξαίρεση de minimis βασίζεται σε παρέκταση καταστάσεων για τις οποίες υπάρχουν περιορισμένα στοιχεία και σε αποσπασματικές πληροφορίες σχετικά με τον στόλο, θα πρέπει να διασφαλίζουν την παροχή ακριβών και αξιόπιστων δεδομένων για το σύνολο του στόλου που καλύπτεται από την εν λόγω διάταξη de minimis.
                  
               
                     (16)
                  
                  
                     Τα μέτρα που προτείνονται στη νέα κοινή σύσταση συνάδουν με το άρθρο 15 παράγραφος 4, το άρθρο 15 παράγραφος 5 στοιχείο γ) και το άρθρο 18 παράγραφος 3 του κανονισμού (ΕΕ) αριθ. 1380/2013 και μπορούν, συνεπώς, να περιληφθούν στον παρόντα κανονισμό.
                  
               
                     (17)
                  
                  
                     Σύμφωνα με το άρθρο 18 του κανονισμού (ΕΕ) αριθ. 1380/2013, η Επιτροπή έλαβε υπόψη τόσο την αξιολόγηση της ΕΤΟΕΑ όσο και την ανάγκη να διασφαλιστεί από τα κράτη μέλη η πλήρης εφαρμογή της υποχρέωσης εκφόρτωσης την 1η Ιανουαρίου 2019. Σε ορισμένες περιπτώσεις, οι εξαιρέσεις απαιτούν τη συνέχιση της αλιευτικής δραστηριότητας και τη συλλογή δεδομένων προκειμένου να ληφθούν υπόψη οι παρατηρήσεις της ΕΤΟΕΑ. Στις περιπτώσεις αυτές, η Επιτροπή θεωρεί ότι η χορήγηση εξαιρέσεων σε προσωρινή βάση αποτελεί ρεαλιστική και συνετή προσέγγιση στη διαχείριση της αλιείας, με βάση την παραδοχή ότι σε αντίθετη περίπτωση δεν θα ήταν δυνατή η συλλογή των απαραίτητων δεδομένων για την ορθή και τεκμηριωμένη διαχείριση των απορρίψεων με σκοπό την πλήρη έναρξη ισχύος της υποχρέωσης εκφόρτωσης.
                  
               
                     (18)
                  
                  
                     Επειδή τα μέτρα που προβλέπει ο παρών κανονισμός έχουν άμεσο αντίκτυπο στις οικονομικές δραστηριότητες που συνδέονται με τον προγραμματισμό της αλιευτικής περιόδου των σκαφών της Ένωσης, ο παρών κανονισμός θα πρέπει να αρχίσει να ισχύει αμέσως μετά τη δημοσίευσή του. Θα πρέπει να εφαρμοστεί από την 1η Ιανουαρίου 2019,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Εφαρμογή της υποχρέωσης εκφόρτωσης
            Στις υποπεριοχές ICES 8, 9 και 10 και στις περιοχές 34.1.1, 34.1.2 και 34.2.0 της Επιτροπής Αλιείας του Κεντροανατολικού Ατλαντικού (CECAF), η υποχρέωση εκφόρτωσης που προβλέπεται στο άρθρο 15 παράγραφος 1 του κανονισμού (ΕΕ) αριθ. 1380/2013 εφαρμόζεται στα βενθοπελαγικά είδη σύμφωνα με τον παρόντα κανονισμό για την περίοδο 2019-2021.
         
         
            Άρθρο 2
            Ορισμοί
            
                         
                     
                     
                        Ως «voracera» νοείται αλιευτικό εργαλείο μικρής κλίμακας αποτελούμενο από ένα παραγάδι με μηχανισμό, το οποίο σχεδιάζεται και κατασκευάζεται σε τοπικό επίπεδο και χρησιμοποιείται από τον στόλο αλιείας μικρής κλίμακας με στόχο την αλίευση πελαγίσιου λυθρινιού στα νότια της Ισπανίας στη διαίρεση ICES 9a.
                     
                  
         
            Άρθρο 3
            Εξαίρεση που συνδέεται με τα ποσοστά επιβίωσης όσον αφορά την καραβίδα
            
               1.   Η εξαίρεση από την υποχρέωση εκφόρτωσης για είδη τα οποία εμφανίζουν υψηλά ποσοστά επιβίωσης σύμφωνα με τα επιστημονικά στοιχεία, όπως προβλέπεται στο άρθρο 15 παράγραφος 4 στοιχείο β) του κανονισμού (ΕΕ) αριθ. 1380/2013, εφαρμόζεται για την καραβίδα (Nephrops norvegicus) που αλιεύεται στις υποπεριοχές ICES 8 και 9 με τράτες βυθού (κωδικοί αλιευτικών εργαλείων (9): OTB, OTT, PTB, TBN, TBS, TB, TBB, OT, PT και TX).
            
            
               2.   Κατά την απόρριψη καραβίδας που αλιεύθηκε σε οποιαδήποτε από τις περιπτώσεις που αναφέρονται στην παράγραφο 1, η καραβίδα ελευθερώνεται αμέσως, ολόκληρη, στην περιοχή όπου αλιεύθηκε.
            
         
         
            Άρθρο 4
            Εξαίρεση που συνδέεται με τα ποσοστά επιβίωσης όσον αφορά τα σελάχια
            
               1.   Η εξαίρεση από την υποχρέωση εκφόρτωσης για είδη τα οποία εμφανίζουν υψηλά ποσοστά επιβίωσης σύμφωνα με τα επιστημονικά στοιχεία, όπως προβλέπεται στο άρθρο 15 παράγραφος 4 στοιχείο β) του κανονισμού (ΕΕ) αριθ. 1380/2013, εφαρμόζεται για τα σελάχια (Rajiformes) που αλιεύονται στις υποπεριοχές ICES 8 και 9 με κάθε είδους εργαλείο. Κατά την απόρριψη των σελαχιών που αλιεύονται στην περιοχή, τα σελάχια ελευθερώνονται αμέσως.
            
            
               2.   Τα κράτη μέλη που έχουν άμεσο διαχειριστικό συμφέρον υποβάλλουν σε ετήσια βάση πρόσθετα επιστημονικά στοιχεία που δικαιολογούν την εξαίρεση που προβλέπεται στην παράγραφο 1. Η επιστημονική, τεχνική και οικονομική επιτροπή αλιείας αξιολογεί τα κοινοποιούμενα επιστημονικά στοιχεία έως την 1η Αυγούστου κάθε έτους.
            
            
               3.   Η εξαίρεση της παραγράφου 1 εφαρμόζεται για το σελάχι κούκο έως τις 31 Δεκεμβρίου 2019. Τα κράτη μέλη που έχουν άμεσο διαχειριστικό συμφέρον υποβάλλουν το συντομότερο δυνατό, έως τις 31 Μαΐου 2019, πρόσθετα επιστημονικά στοιχεία που δικαιολογούν την εν λόγω εξαίρεση. Η επιστημονική, τεχνική και οικονομική επιτροπή αλιείας (ΕΤΟΕΑ) αξιολογεί τα κοινοποιούμενα επιστημονικά στοιχεία έως την 1η Αυγούστου 2019.
            
         
         
            Άρθρο 5
            Εξαίρεση που συνδέεται με τα ποσοστά επιβίωσης όσον αφορά το πελαγίσιο λυθρίνι
            
               1.   Η εξαίρεση από την υποχρέωση εκφόρτωσης για είδη τα οποία εμφανίζουν υψηλά ποσοστά επιβίωσης σύμφωνα με τα επιστημονικά στοιχεία, όπως προβλέπεται στο άρθρο 15 παράγραφος 4 στοιχείο β) του κανονισμού (ΕΕ) αριθ. 1380/2013, εφαρμόζεται για το πελαγίσιο λυθρίνι (Pagellus bogaraveo) που αλιεύεται με το αλιευτικό εργαλείο μικρής κλίμακας «voracera» το οποίο χρησιμοποιείται στη διαίρεση ICES 9a και για το πελαγίσιο λυθρίνι (Pagellus bogaraveo) που αλιεύεται με αγκίστρια και πετονιές στην υποπεριοχή ICES 10.
            
            
               2.   Κατά την απόρριψη πελαγίσιου λυθρινιού που έχει αλιευθεί σε οποιαδήποτε από τις περιπτώσεις που αναφέρονται στην παράγραφο 1, ο ιχθύς ελευθερώνεται αμέσως.
            
         
         
            Άρθρο 6
            Εξαιρέσεις de minimis
            
            
               1.   Κατά παρέκκλιση του άρθρου 15 παράγραφος 1 του κανονισμού (ΕΕ) αριθ. 1380/2013, μπορούν να απορρίπτονται οι ακόλουθες ποσότητες σύμφωνα με το άρθρο 15 παράγραφος 5 στοιχείο γ) του εν λόγω κανονισμού:
               
                           α)
                        
                        
                           για τον μπακαλιάρο μερλούκιο (Merluccius merluccius), με ανώτατο όριο το 6 % των συνολικών ετήσιων αλιευμάτων του εν λόγω είδους το 2019 με σκάφη που χρησιμοποιούν τράτες και γρίπους (κωδικοί αλιευτικών εργαλείων: OTT, OTB, PTB, OT, PT, TBN, TBS, TX, SSC, SPR, TB, SDN, SX, SV) στις υποπεριοχές ICES 8 και 9·
                        
                     
                           β)
                        
                        
                           για τη γλώσσα (Solea solea), με ανώτατο όριο το 5 % των συνολικών ετήσιων αλιευμάτων του εν λόγω είδους με σκάφη που χρησιμοποιούν δοκότρατες και τράτες βυθού (κωδικοί αλιευτικών εργαλείων: OTB, OTT, PTB, TBN, TBS, TBB, OT, PT και TX) στις διαιρέσεις ICES 8a και 8b·
                        
                     
                           γ)
                        
                        
                           για τη γλώσσα (Solea solea), με ανώτατο όριο το 3 % των συνολικών ετήσιων αλιευμάτων του εν λόγω είδους με σκάφη που χρησιμοποιούν μανωμένα δίχτυα και απλάδια (κωδικοί αλιευτικών εργαλείων: GNS, GN, GND, GNC, GTN, GTR και GEN) στις διαιρέσεις ICES 8a και 8b·
                        
                     
                           δ)
                        
                        
                           για τις μπερυτσίδες (Beryx spp.), με ανώτατο όριο το 5 % των συνολικών ετήσιων αλιευμάτων του εν λόγω είδους με σκάφη που χρησιμοποιούν αγκίστρια και πετονιές (κωδικοί αλιευτικών εργαλείων: LHP, LHM, LLS, LLD) στην υποπεριοχή ICES 10·
                        
                     
                           ε)
                        
                        
                           για τον σαλούβαρδο (Phycis blennoides), με ανώτατο όριο το 3 % των συνολικών ετήσιων αλιευμάτων του εν λόγω είδους με σκάφη που χρησιμοποιούν αγκίστρια και πετονιές (κωδικοί αλιευτικών εργαλείων: LHP, LHM, LLS, LLD) στην υποπεριοχή ICES 10·
                        
                     
                           στ)
                        
                        
                           για το σαυρίδι (Trachurus spp.), με ανώτατο όριο το 7 % των συνολικών ετήσιων αλιευμάτων του εν λόγω είδους το 2019 με σκάφη που χρησιμοποιούν δοκότρατες, τράτες βυθού και γρίπους (κωδικοί αλιευτικών εργαλείων: OTB, OTT, PTB, TBN, TBS, TBB, OT, PT, TX, SSC, SPR, SDN, SX, SV) στις υποπεριοχές ICES 8 και 9·
                        
                     
                           ζ)
                        
                        
                           για το σαυρίδι (Trachurus spp.), με ανώτατο όριο το 3 % των συνολικών ετήσιων αλιευμάτων του εν λόγω είδους το 2019 με σκάφη που χρησιμοποιούν απλάδια (κωδικοί αλιευτικών εργαλείων: GNS, GND, GNC, GTR, GTN) στις υποπεριοχές ICES 8, 9 και 10 και στις περιοχές CECAF 34.1.1, 34.1.2 και 34.2.0·
                        
                     
                           η)
                        
                        
                           για το σκουμπρί (Scomber scombrus), με ανώτατο όριο το 7 % των συνολικών ετήσιων αλιευμάτων του εν λόγω είδους το 2019 με σκάφη που χρησιμοποιούν δοκότρατες, τράτες βυθού και γρίπους (κωδικοί αλιευτικών εργαλείων: OTB, OTT, PTB, TBN, TBS, TBB, OT, PT, TX, SSC, SPR, SDN, SX, SV) στις υποπεριοχές ICES 8 και 9·
                        
                     
                           θ)
                        
                        
                           για το σκουμπρί (Scomber scombrus), με ανώτατο όριο το 3 % των συνολικών ετήσιων αλιευμάτων του εν λόγω είδους το 2019 με σκάφη που χρησιμοποιούν απλάδια (κωδικοί αλιευτικών εργαλείων: GNS, GND, GNC, GTR, GTN) στις υποπεριοχές ICES 8, 9 και 10 και στις περιοχές CECAF 34.1.1, 34.1.2 και 34.2.0·
                        
                     
                           ι)
                        
                        
                           για τον γαύρο (Engraulis encrasicolus), με ανώτατο όριο το 7 % των συνολικών ετήσιων αλιευμάτων του εν λόγω είδους το 2019 με σκάφη που χρησιμοποιούν δοκότρατες, τράτες βυθού και γρίπους (κωδικοί αλιευτικών εργαλείων: OTB, OTT, PTB, TBN, TBS, TBB, OT, PT, TX, SSC, SPR, SDN, SX, SV) στις υποπεριοχές ICES 8 και 9·
                        
                     
                           ια)
                        
                        
                           για τον βασιλάκη (Caproidae), με ανώτατο όριο το 7 % των συνολικών ετήσιων αλιευμάτων του εν λόγω είδους το 2019 με σκάφη που χρησιμοποιούν δοκότρατες, τράτες βυθού και γρίπους (κωδικοί αλιευτικών εργαλείων: OTB, OTT, PTB, TBN, TBS, TBB, OT, PT, TX, SSC, SPR, SDN, SX, SV) στις υποπεριοχές ICES 8 και 9·
                        
                     
                           ιβ)
                        
                        
                           για τη ζαγκέτα (Lepidorhombus spp.), με ανώτατο όριο το 5 % των συνολικών ετήσιων αλιευμάτων του εν λόγω είδους το 2019 με σκάφη που χρησιμοποιούν δοκότρατες, τράτες βυθού και γρίπους (κωδικοί αλιευτικών εργαλείων: OTB, OTT, PTB, TBN, TBS, TBB, OT, PT, TX, SSC, SPR, SDN, SX, SV) στις υποπεριοχές ICES 8 και 9·
                        
                     
                           ιγ)
                        
                        
                           για τη ζαγκέτα (Lepidorhombus spp.), με ανώτατο όριο το 4 % των συνολικών ετήσιων αλιευμάτων του εν λόγω είδους το 2019 με σκάφη που χρησιμοποιούν απλάδια (κωδικοί αλιευτικών εργαλείων: GNS, GND, GNC, GTR, GTN) στις υποπεριοχές ICES 8 και 9·
                        
                     
                           ιδ)
                        
                        
                           για την ευρωπαϊκή χωματίδα (Pleuronectes platessa), με ανώτατο όριο το 5 % των συνολικών ετήσιων αλιευμάτων του εν λόγω είδους το 2019 με σκάφη που χρησιμοποιούν δοκότρατες, τράτες βυθού και γρίπους (κωδικοί αλιευτικών εργαλείων: OTB, OTT, PTB, TBN, TBS, TBB, OT, PT, TX, SSC, SPR, SDN, SX, SV) στις υποπεριοχές ICES 8 και 9·
                        
                     
                           ιε)
                        
                        
                           για την ευρωπαϊκή χωματίδα (Pleuronectes platessa), με ανώτατο όριο το 4 % των συνολικών ετήσιων αλιευμάτων του εν λόγω είδους το 2019 με σκάφη που χρησιμοποιούν απλάδια (κωδικοί αλιευτικών εργαλείων: GNS, GND, GNC, GTR, GTN) στις υποπεριοχές ICES 8 και 9·
                        
                     
                           ιστ)
                        
                        
                           για την πεσκαντρίτσα (Lophiidae), με ανώτατο όριο το 5 % των συνολικών ετήσιων αλιευμάτων του εν λόγω είδους το 2019 με σκάφη που χρησιμοποιούν δοκότρατες, τράτες βυθού και γρίπους (κωδικοί αλιευτικών εργαλείων: OTB, OTT, PTB, TBN, TBS, TBB, OT, PT, TX, SSC, SPR, SDN, SX, SV) στις υποπεριοχές ICES 8 και 9·
                        
                     
                           ιζ)
                        
                        
                           για την πεσκαντρίτσα (Lophiidae), με ανώτατο όριο το 4 % των συνολικών ετήσιων αλιευμάτων του εν λόγω είδους το 2019 με σκάφη που χρησιμοποιούν απλάδια (κωδικοί αλιευτικών εργαλείων: GNS, GND, GNC, GTR, GTN) στις υποπεριοχές ICES 8 και 9·
                        
                     
                           ιη)
                        
                        
                           για το νταούκι Ατλαντικού (Merlangius merlangus), με ανώτατο όριο το 5 % των συνολικών ετήσιων αλιευμάτων του εν λόγω είδους το 2019 με σκάφη που χρησιμοποιούν δοκότρατες, τράτες βυθού και γρίπους (κωδικοί αλιευτικών εργαλείων: OTB, OTT, PTB, TBN, TBS, TBB, OT, PT, TX, SSC, SPR, SDN, SX, SV) στις υποπεριοχές ICES 8 και 9·
                        
                     
                           ιθ)
                        
                        
                           για το νταούκι Ατλαντικού (Merlangius merlangus), με ανώτατο όριο το 4 % των συνολικών ετήσιων αλιευμάτων του εν λόγω είδους το 2019 με σκάφη που χρησιμοποιούν απλάδια (κωδικοί αλιευτικών εργαλείων: GNS, GND, GNC, GTR, GTN) στις υποπεριοχές ICES 8 και 9·
                        
                     
                           κ)
                        
                        
                           για τον κίτρινο μπακαλιάρο (Pollachius pollachius), με ανώτατο όριο το 5 % των συνολικών ετήσιων αλιευμάτων του εν λόγω είδους το 2019 με σκάφη που χρησιμοποιούν δοκότρατες, τράτες βυθού και γρίπους (κωδικοί αλιευτικών εργαλείων: OTB, OTT, PTB, TBN, TBS, TBB, OT, PT, TX, SSC, SPR, SDN, SX, SV) στις υποπεριοχές ICES 8 και 9·
                        
                     
                           κα)
                        
                        
                           για τον κίτρινο μπακαλιάρο (Pollachius pollachius), με ανώτατο όριο το 4 % των συνολικών ετήσιων αλιευμάτων του εν λόγω είδους το 2019 με σκάφη που χρησιμοποιούν απλάδια (κωδικοί αλιευτικών εργαλείων: GNS, GND, GNC, GTR, GTN) στις υποπεριοχές ICES 8 και 9·
                        
                     
                           κβ)
                        
                        
                           για τον σαλούβαρδο (Phycis blennoides), με ανώτατο όριο το 7 % των συνολικών ετήσιων αλιευμάτων του εν λόγω είδους το 2019 με σκάφη που χρησιμοποιούν δοκότρατες, τράτες βυθού και γρίπους (κωδικοί αλιευτικών εργαλείων: OTB, OTT, PTB, TB, TBN, TBS, OT, PT, TX, SSC, SPR, SDN, SX, SV) στη διαίρεση ICES 9a·
                        
                     
                           κγ)
                        
                        
                           για το πελαγίσιο λυθρίνι (Pagellus bogaraveo), με ανώτατο όριο το 7 % των συνολικών ετήσιων αλιευμάτων του εν λόγω είδους το 2019 με σκάφη που χρησιμοποιούν δοκότρατες, τράτες βυθού και γρίπους (κωδικοί αλιευτικών εργαλείων: OTB, OTT, PTB, TB, TBN, TBS, OT, PT, TX, SSC, SPR, SDN, SX, SV) στη διαίρεση ICES 9a·
                        
                     
                           κδ)
                        
                        
                           για τη γλώσσα (Solea spp.), με ανώτατο όριο το 7 % των συνολικών ετήσιων αλιευμάτων του εν λόγω είδους το 2019 με σκάφη που χρησιμοποιούν δοκότρατες, τράτες βυθού και γρίπους (κωδικοί αλιευτικών εργαλείων: OTB, OTT, PTB, TB, TBN, TBS, OT, PT, TX, SSC, SPR, SDN, SX, SV) στη διαίρεση ICES 9a.
                        
                     
            
               2.   Οι εξαιρέσεις de minimis που καθορίζονται στην παράγραφο 1 στοιχεία α) και στ) έως κδ) εφαρμόζονται προσωρινά έως τις 31 Δεκεμβρίου 2019. Τα κράτη μέλη που έχουν άμεσο διαχειριστικό συμφέρον υποβάλλουν το συντομότερο δυνατόν, έως τις 31 Μαΐου 2019, πρόσθετα επιστημονικά στοιχεία που δικαιολογούν την εξαίρεση. Η επιστημονική, τεχνική και οικονομική επιτροπή αλιείας αξιολογεί τα κοινοποιούμενα επιστημονικά στοιχεία έως την 1η Αυγούστου 2019.
            
         
         
            Άρθρο 7
            Έναρξη ισχύος
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
            Εφαρμόζεται από την 1η Ιανουαρίου 2019 έως την 31η Δεκεμβρίου 2021.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 18 Οκτωβρίου 2018.
            
               
                  Για την Επιτροπή
               
               
                  Ο Πρόεδρος
               
               Jean-Claude JUNCKER
            
         
         
            (1)  ΕΕ L 354 της 28.12.2013, σ. 22.
         
            (2)  Κατ' εξουσιοδότηση κανονισμός (ΕΕ) 2015/2439 της Επιτροπής, της 12ης Οκτωβρίου 2015, για τη θέσπιση σχεδίου απορρίψεων για ορισμένους τύπους βενθοπελαγικής αλιείας στα Νοτιοδυτικά Ύδατα (ΕΕ L 336 της 23.12.2015, σ. 36).
         
            (3)  Κατ' εξουσιοδότηση κανονισμός (ΕΕ) 2016/2374 της Επιτροπής, της 12ης Οκτωβρίου 2016, για τη θέσπιση σχεδίου απορρίψεων για ορισμένους τύπους βενθοπελαγικής αλιείας στα Νοτιοδυτικά Ύδατα (ΕΕ L 352 της 23.12.2016, σ. 33).
         
            (4)  Κατ' εξουσιοδότηση κανονισμός (ΕΕ) 2018/44 της Επιτροπής, της 20ής Οκτωβρίου 2017, για την τροποποίηση του κατ' εξουσιοδότηση κανονισμού (ΕΕ) 2016/2374 για τη θέσπιση σχεδίου απορρίψεων για ορισμένους τύπους βενθοπελαγικής αλιείας στα Νοτιοδυτικά Ύδατα (ΕΕ L 7 της 12.1.2018, σ. 1).
         
            (5)  https://stecf.jrc.ec.europa.eu/documents/43805/2147402/STECF+PLEN+18-02.pdf
         
            (6)  https://stecf.jrc.ec.europa.eu/documents/43805/1099561/STECF+PLEN+15-02.pdf
         
            (7)  https://stecf.jrc.ec.europa.eu/documents/43805/1099561/STECF+PLEN+15-02.pdf
         
            (8)  https://stecf.jrc.ec.europa.eu/documents/43805/2147402/STECF+PLEN+18-02.pdf
         
            (9)  Οι κωδικοί αλιευτικών εργαλείων που χρησιμοποιούνται στον παρόντα κανονισμό παραπέμπουν στους κωδικούς του παραρτήματος XI του εκτελεστικού κανονισμού (ΕΕ) αριθ. 404/2011 της Επιτροπής για τη θέσπιση λεπτομερών κανόνων σχετικά με την εφαρμογή του κανονισμού (ΕΚ) αριθ. 1224/2009 του Συμβουλίου περί της θέσπισης κοινοτικού συστήματος ελέγχου για την εξασφάλιση της τήρησης των κανόνων της κοινής αλιευτικής πολιτικής. Για τα σκάφη των οποίων το ολικό μήκος είναι μικρότερο από 10 μέτρα, οι κωδικοί αλιευτικών εργαλείων που χρησιμοποιούνται στον παρόντα πίνακα παραπέμπουν στους κωδικούς ταξινόμησης αλιευτικών εργαλείων του Οργανισμού Τροφίμων και Γεωργίας των Ηνωμένων Εθνών (FAO).